Nicola Sansone

Nicola Domenico Sansone (; lahir 10 September 1991) merupakan pemain bola sepak profesional Itali yang beraksi di posisi penyerang untuk kelab Itali, Bologna dan pasukan kebangsaan Itali.

 Kerjaya kelab 
Sansone telah dilahirkan di Munich, Jerman dan kelab pertama yang disertainya ialah SV Neuperlach. Semasa berusia sepuluh tahun, beliau telah berpindah ke kelab Bayern Munich dengan mengembangkan bakatnya di Pasukan Junior. Beliau melakukan penampilan sulungnya untuk pasukan simpanan Bayern pada Januari 2010 dalam aksi 3. Liga menentang Dynamo Dresden. Beliau telah tampil dalam tiga perlawanan lagi pada musim 2009–10 sebelum menjadi tonggak utama pasukan pada musim 2010–11. Pada Oktober 2010, beliau telah disenaraikan sebagai pemain simpanan skuad utama Bayern dalam aksi Bundesliga menentang Freiburg. Beliau telah dilepaskan Bayern pada Jun 2011 selepas pasukan simpanan Bayern tersingkir daripada saingan 3. Liga.

Sassuolo
Pada 21 Januari 2014, Sansone bersama rakan sepasukannya, Pedro Mendes dan Aleandro Rosi telah menyertai Sassuolo dari kelab Serie A, Parma. Sansone dan Mendes telah menandatangani kontrak rundingan pemilikan bersama yang masing-masing bernilai 2.5 juta euro dan 500,000 euro.Parma FC SpA bilancio (financial report and accounts) on 30 June 2014 (in Italian), PDF purchased from Italian CCIAAU.S. Sassuolo Calcio S.r.l. bilancio (financial report and accounts) on 31 December 2014 (in Italian), PDF purchased from Italian C.C.I.A.A. Namun, Rosi telah berpindah secara pinjaman ke Sassuolo dari Parma sebagai sebahagian daripada pertukaran dengan pemain Jonathan Rossini yang bertempoh sementara.

Pada Jun 2014, Raman Chibsah dan Sansone telah menyertai Sassuolo dengan serta-merta dalam perpindahan yang bernilai 5.75 juta euro dari Parma manakala Parma membawa masuk semula Mendes melalui perpindahan bernilai 2.5 juta euro.

Villarreal
Pada 7 Ogos 2016, Sansone telah menandatangani kontrak selama lima tahun bersama kelab Villarreal dalam perpindahan yang dilaporkan bernilai 13 juta euro. Beliau melakukan penampilan sulungnya untuk Villarreal pada aksi La Liga yang berakhir dengan keputusan seri 1-1 menentang Granada pada 20 Ogos. Beliau menjaringkan gol pertamanya untuk kelab pada 10 September ketika menumpaskan Málaga 2-0 dalam aksi liga yang berlangsung di gelanggang lawan.

Bologna
Pada 4 Januari 2019, beliau telah menyertai kelab Itali,Bologna secara pinjaman bersama pilihan untuk dibawa masuk secara tetap.

 Kerjaya antarabangsa 
Sansone melakukan penampilan sulungnya untuk bawah-17 Itali pada November 2007 bersama dengan rakan sepasukannya di Bayern, Roberto Soriano. Kedua-dua pemain itu telah dipanggil untuk menyertai kejohanan antarabangsa di Minsk pada 2008. Beliau telah menjaringkan gol pada aksi kedua kejohanan semasa menewaskan Belarus yang berakhir dengan kemenangan Itali 3-0. Namun, beliau tidak dipanggil untuk mengambil bahagian dalam Kejohanan Eropah Bawah-17 2008.

Beliau telah beraksi untuk pasukan bawah-19 pada 11 Mac 2009 dalam perlawanan kedua pada musim 2009–10 . Beliau juga telah dipanggil untuk menghadapi perlawanan persahabatan berikutnya menentang Ukraine yang menyaksikan Ukraine sedang melakukan persiapan untuk bertanding ke Kejohanan Eropah Bawah-19 2009. Beliau telah menjaringkan gol dalam pertembungan itu yang berkesudahan dengan keputusan terikat seri 2-2. Beliau seterusnya digugurkan daripada pasukan apabila beliau tidak dipanggil untuk menyertai pasukan bawah-18 untuk menyertai kejohanan persahabatan yang diadakan di Slovakia. Pada November 2009, beliau telah dipanggil oleh pasukan bawah-19 untuk menghadapi kempen kelayakan Kejohanan Eropah Bawah-19 2010. Beliau telah menggantikan kapten pasukan, Jacopo Sala dalam perlawanan pertama. Pada dua perlawanan berikutnya, beliau beraksi sebagai barisan kesebelasan utama pasukan dengan menjadi pemain sayap sambil bergandingan dengan Mattia Destro dan Nicolao Dumitru ketika menentang San Marino dengan mengatasi pemain pilihan, Marco D'Alessandro. Dalam perlawanan terakhir menentang Republik Ireland, Sansone bergandingan dengan Destro dalam formasi 4-4-2. Sansone kemudiannya telah dipilih dalam satu daripada tiga aksi persahabatan menjelang kelayakan elit Kejohanan Eropah 2010. Namun, beliau tidak menerima panggilan lagi apabila beberapa pemain utama telah pulih daripada kecederaan dan kembali daripada khidmat mewakili pasukan bawah-21 seperti Fabio Borini, Roberto Soriano dan lain-lain.

Sansone melakukan penampilan pertamanya bersama pasukan bawah-20 pada Februari 2012. Beliau juga beraksi dalam aksi persahabatan tidak rasmi bersama dengan Itali B pada Disember 2011.

Pada 31 Mei 2015 Sansone telah mendapat panggilan pertama untuk menyertai skuad senior oleh jurulatih Antonio Conte. Pada 16 Jun 2015, Sansone beraksi dalam perlawanan pertamanya bersama skuad senior ketika menjadi pemain gantian menggantikan Stephan El Shaarawy pada minit ke-68 permainan menentang Portugal dalam aksi persahabatan.

 Statistik kerjaya 

Kelab
.

KelabMusimLigaPialaTermasuk Coppa Italia dan Copa del Rey.EropahLainJumlahKmnclnGolKmnclnGolKmnclnGolKmnclnGolKmnclnGol Bayern Munich II2009–1040—402010–11282282Jumlah322—322 Crotone2011–1235511—366 Parma2012–13266002662013–1417220192Jumlah43820—458 Sassuolo2013–1412500——1252014–15355233782015–16377103872016–1700002020Jumlah83173320—8820 Villarreal2016–173284081—4492017–1818510312262018–1931103071Jumlah531460142—7316 Bologna2018–1915210—1622019–2023410244Jumlah38620—406Jumlah kerjaya25351134142—28056

Antarabangsa
.
 Pasukan kebangsaan ItaliTahunGol201510201620Jumlah30

 Catatan 

 Pautan luar 

 Nicola Sansone at kicker.de 
 International Caps at FIGC.it 

Category:Kelahiran 1991
Category:Orang hidup
Category:Pemain bola sepak Itali
Category:Pemain FC Bayern Munich II
Category:Pemain Parma Calcio 1913
Category:Pemain FC Crotone
Category:Pemain U.S. Sassuolo Calcio
Category:Pemain Villarreal CF
Category:Pemain Bologna F.C. 1909